OzLabs/hebrew-wiki-articles huggingface dataset:
נחל קמאי

נחל קמאי (שמו הקודם: נחל חולית) הוא נחל המנוקז בבקעת ארדון וממשיך לעבר נחל נקרות. קניון וארבעה מפלים נמצאים בחלקו התחתון של הנחל.

==תוואי הנחל==
תחילתו של הנחל ליד הר ארדון. מאזור זה הוא מתפתל לכיוון צפון-מזרח. ממזרח פונה הנחל דרומה ומימיו נופלים במפלים אל בקעת ארדון. בעבר זרם הנחל לכיוון צפון מזרח, לעבר נחל אנמר וזאת כתוצאה מהתעמקות הבקעה ביחס להר ארדון. אורך תוואי הנחל בבקעה הוא כ-3 ק"מ וכמה ערוצים מנקזים את רוב שטח בקעת ארדון. המשכו הוא בקמר רמון מצידו הדרום-מזרחי. מכאן הוא ממשיך ומתחתר בקניון שאורכו כ-4 ק"מ. בקירות הנחל ניתן לצפות בחריתות עתיקות. לאורכו של הנחל ארבעה מפלים שגובה העליון הוא 20 מטרים. המפל השני הוא מפל שגובהו 15 מטרים. המפל השלישי שגובהו 10 מטרים והמפל הרביעי שגובהו 40 מטרים נופל לתוך מכתש שמתמלא מים בתופת החורף. ממקום נפילת המים ממשיך הנחל בין קירות לאורך 700 מטרים עד שהוא מתחבר לנחל נקרות.

==הערות שוליים==

קטגוריה:הר הנגב
קמאי
ארווין קניג

ארווין קניג (בגרמנית: Erwin König) היה צלף גרמני וקצין בוורמאכט, אשר התפרסם בזכות דו-קרב שערך עם הצלף הסובייטי המפורסם וסילי זייצב במהלך קרב סטלינגרד. הדו-קרב הסתיים במותו של קניג.

הדו-קרב מוזכר בזכרונותיו של זייצב, אולם אין לו אזכור במקורות גרמניים. אי לכך, חוקרים רבים מפקפקים באמינות הסיפור, ומטילים ספק בכך שאכן היה אדם בשם ארווין קניג.

==הדו-קרב==
וסילי זייצב מספר באוטוביוגרפיה שלו "סיפורו של צלף" (Записки снайпера) כי בעקבות חיסולים של קצינים גרמנים רבים בסטלינגרד בידי צוות הצלפים של זייצב, החליט הוורמאכט לשלוח את ארווין קניג להתעמת עמו. לפי זייצב, קניג היה מפקד בית הספר לצלפים בצוסן ונחשב לצלף הטוב ביותר של הוורמאכט.

זייצב מתאר באריכות את הדו-קרב בינו לבין קניג, שנמשך, לטענתו, שלושה ימים. לטענת זייצב, הוא הצליח לחסל את קניג בעזרת חברו הטוב קוליקוב. שניהם גילו שקניג מסתתר מאחורי יריעת ברזל מוקפת בלבנים שבורות בשטח המת שבין העמדות הגרמניות לאלו הסובייטיות. קוליקוב הרים לאוויר קסדה סובייטית, וקניג ירה בה. קניג היה סבור שפגע בזייצב, ויצא מהמסתור שלו כדי לבדוק את הגופה, וברגע זה ירה בו זייצב למוות.

זייצב לקח את הכוונת הטלסקופית מרובה המאוזר K98 של קניג והיא מוצגת כיום במוזיאון הכוחות המזוינים במוסקבה.

למרות שחוקרים מוקדמים כגון ויליאם קרייג קיבלו את סיפורו של זייצב, חוקרים מודרניים מטילים ספק באמינות הסיפור, ובעצם קיומו של ארווין קניג. ההיסטוריון פרנק אליס בספרו "קלחת סטלינגרד" מצביע על העובדה שהמקרה אינו נזכר באף מקור גרמני או סובייטי פרט לזיכרונותיו של זייצב. כמו כן, אין שום רישומים או ראיות העשויים להעיד על כך שאי פעם שירת בצבא הגרמני קצין בשם ארווין קניג. יתירה מזאת, עד 1943 כלל לא היה בצוסן בית ספר לצלפים. אליס מצביע גם על חוסר עקביות בדיווח של זייצב. בעוד שבכל זיכרונותיו זייצב ספציפי ומדויק מאוד באשר לתאריכים שבהם אירעו המאורעות שהוא מתאר, הוא לא מציין באיזה תאריך התרחש הקרב בינו לבין קניג. לבסוף הוא מצביע על מספר בעיות עובדתיות בתיאור הדו-קרב.

חרף הבעיות העובדתיות שבו, הסיפור זכה לפרסום רב והפך לחלק בלתי נפרד מהמיתוס שנוצר סביב זייצב. הדו-קרב בין קניג לזייצב הוא מרכז העלילה של הסרט "אויב בשער". בסרט זה מגלם את קניג אד האריס.

==לקריאה נוספת==
* אנטוני ביוור, סטלינגרד, עמודים 169–171 (בגרסה העברית).
* וסילי צ'ויקוב, המלחמה על סטלינגרד, עמודים 137–140 (בגרסה העברית).
* Zaytsev, Vasily, Notes of a Russian Sniper, Frontline, 2009
* Craig, William. Enemy at the Gates: The Battle for Stalingrad. Reader's Digest Press.
* Frank Ellis, The Stalingrad Cauldron: Inside the Encirclement and Destruction of the 6th Army, Kansas, Univ Pr of Kansas, 2013

==הערות שוליים==

קטגוריה:אנשי הוורמאכט
קטגוריה:גרמנים שנהרגו במלחמת העולם השנייה
קטגוריה:גרמנים שנפטרו ב-1942
קטגוריה:צלפים
קורדרוי (סדרת טלוויזיה)

קורדרוי היא סדרת דרמה רומנטית ישראלית שעלתה לשידור ב-21 במרץ 2023 בהוט.

הסדרה נוצרה ובוימה על ידי הדס בן ארויה.

== עלילה ==
בסדרה מוצגת בצורה נועזת סצנת הרווקות והמין בתל אביב דרך דמותה הראשית של דניאל (דר זוזובסקי) וחברתה הטובה ליאור (ניבר מדר), שנמצאות בשנות ה-20 המאוחרות לחייהן. דניאל, רווקה שעובדת בחברת סטארט אפ, מנהלת רומן עם עידו (אריק ברמן), גבר נשוי שאף נולד לו ילד ראשון במהלך התפתחות העלילה. בסדרה זו מוצג הליך החיפוש של דמותה של דניאל אחר בני זוג לסטוץ, שברון הלב ומשולש היחסים עם עידו.

== דמויות ושחקנים ==
{| class="wikitable"
!שם הדמות
!שם השחקן
!תיאור הדמות
|-
|דניאל קפון
|דר זוזובסקי
|עובדת בחברת סטארט אפ
|-
|עידו
|אריק ברמן 
| נשוי לחגית. מנהל רומן עם דניאל
|-
|ליאור אקרמן
|ניבר מדר
|החברה הטובה ביותר של דניאל
|-
|ערן
|יפתח קליין
|הבוס של דניאל
|-
|דני רופ
|דני רופ
|בתפקיד עצמו
|-
|אלעד
|אדם גבאי
|
|-
|בועז 
|יוסי ירום
|חבר של עידו 
|-
|מיקי
|אסי ישראלוף
|בעלים של בר בתל אביב
|-
|חגית
|ניצן שיק
|אשתו של עידו 
|-
|
|נעמי לבוב
|
|-
|
|ארנון רוזנטל
|
|-
|שירן
|אביגיל הררי
|בת דודה של דניאל
|-
|
|יקיר פורטל
|
|-
|
|סיגל אבין
|אמא של דניאל 
|-
|
|אדי קבטנר
|
|-
|
|לירון ויגדור
|
|}

==קישורים חיצוניים==
* 

* 
* 
* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמה רומנטיות ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:HOT: תוכניות וסדרות
קטגוריה:תוכניות להט"ב ישראליות
גוסטב גרוסמן (שחקן)

גוסטב פרידריך וילהלם גרוסמן (בגרמנית: Gustav Friedrich Wilhelm Großmann; 30 בנובמבר 1746, ברלין – 20 במאי 1796) היה סופר, שחקן ובמאי תיאטרון גרמני. הוא כתב את האופרה Schauspiel mit Gesang Adelheit von Veltheim, על פי מוזיקה של כריסטיאן גוטלוב נפה.

הוא נולד למשפחה ענייה ועד 1767 למד משפט. לאחר מכן עד 1772 היה מזכיר במשלחת הדיפלומטית של פרוסיה בדנציג. בשנת 1778 שימש כבמאי בתיאטרון בון. ב-1874 הקים חברת הפקות תיאטרון שסיירה ברחבי גרמניה והתמקמה בהנובר. תקופה מסוימת הוא חי בקניגסברג. ביתו כיום משמש כמוזיאון על פועלו.

בשנת 1780 הוא כתב לברית לאופרה "Schauspiel mit Gesang" של כריסטיאן גוטלוב נפה שבאות התקופה עבר אתו בבון.

ב-28 במרץ 1784 נפטרה אשתו קרוליין ולאחר שנת האבל המחייבת נשא גרוסמן לאישה את השחקנית מרגרטה ויקטוריה שרות' במרץ 1785. איתה נולדו לו עשרה ילדים, ביניהם השחקניות לעתיד דוריס לאופולדין גרוסמן. בליל 16-17 באפריל 1785 פרצה שריפה בחדרי המגורים והעבודה של גרוסמן בתיאטרון, ובמהלכה איבד את כל חפציו. הוא עצמו נפצע קשה בניסיון לכבות ולהציל ניירות חשובים. היה צורך לחלץ את ילדיו באמצעות סולמות מהקומה השנייה. 

בשנת 1786 ביחד עם כריסטיאן וילהלם קלוס הוא עבד עבור להקת תיאטרון בקלן. מערכת היחסים העסקית הזו הייתה רעה, שכן גרוסמן דווח על הונאה. 

ב-1788 מונה גרוסמן למנהל תיאטרון החצר בהנובר, אך הוא ננזף שם שוב ושוב על הצגת מחזות עם ביקורת על המשטר. 

כשחקן או כמנהל השפיע גרוסמן על מספר רב של שחקנים, כגון ב. יוסף קארל אמברוש, פרידריקה בתמן-אונזלמן, יוהאן היינריך בוזנברג, דנר, פאני פיאלה, דורותיאה קיילהולץ, יוהאן קרל ליביך, שרלוט אמלי נויהאוס, אנטון שטייגר, קרל וילהלם פרדיננד אונזלמן ואחרים.

מחזהו "לא יותר משש קערות" תורגם למספר שפות ועדיין נחשב למחזה התקופה החברתית-ביקורתית הראשונה של גרמניה. ההיסטוריון הספרותי קרל היינריך יורדן כבר תיאר את היצירה הזו כמודל לציורי משפחה עדכניים יותר. 

== לקריאה נוספת ==
* Rüppel, Michael (2010). Gustav Friedrich Wilhelm Grossmann 1743-1796 : eine Epoche deutscher Theater - und Kulturgeschichte (in German). Hannover: Wehrhahn. . OCLC 660822094.
* Fischer, Axel (1996). "Sind die Kerls, die Komödianten rasend?" Gustav Friedrich Wilhelm Grossmann und das hannoversche Hoftheater im 18. Jahrhundert (in German). Hannover: Niedersächs. Staatstheater. . OCLC 243842932.

== קישורים חיצוניים ==

* [https://daten.digitale-sammlungen.de/0001/bsb00016325/images/index.html?seite=170 ביוגרפיה] 

קטגוריה:במאי תיאטרון גרמנים
קטגוריה:תסריטאים
קטגוריה:סופרים גרמנים
קטגוריה:שחקנים גרמנים
קטגוריה:גרמנים שנולדו ב-1746
קטגוריה:גרמנים שנפטרו ב-1796
עין ספיר

עין ספיר הוא מעיין הנובע מתוך מערה חצובה בסלעי הגיר למרגלות מושב אבן ספיר בהרי ירושלים. מי המעיין יוצרים ברכה גדולה בתוך המערה.

המעיין נקרא על שם הרב יעקב הלוי ספיר, שד"ר, חוקר כתבי יד ותייר. מחבר הספר אבן ספיר על מסעו חוצה היבשות לקהילות יהודיות רחוקות, בהן תימן.

== המערה ==
המערה בה נובע המעיין נוצרה באופן טבעי. בשנת 2014 נערך סקר במערה. החוקרים סברו שהמערה נוצרה מתהליכים גאולוגיים ברובם טבעיים אשר במהלך השנים נהרסה.<ref></ref>

בארץ קיים מעיין נוסף בשם זה, הממוקם בתחומי אום אל-פחם ושמו בערבית עין חאלד.

==קישורים חיצוניים==
* 
* 

==הערות שוליים==

קטגוריה:ירושלים: מערות
ספיר
דור גל

דור גלייכר (נולד ב-16 בדצמבר 1993), ידוע בשם הבמה שלו דור גל, הוא תקליטן ומפיק מוזיקלי ישראלי. התפרסם בזכות עבודתו המשותפת עם הצמד סטטיק ובן-אל תבורי.

== קריירה מוזיקלית ==
גל נולד וגדל בחיפה לסימה ומשה. בגיל 12 קיבל מהוריו פסנתר, והחל ללמוד לנגן עליו. במסגרת זו אהב את תחום המוזיקה הקלאסית וחקר עליו. ב-2007 עשה שימוש לראשונה בשם הבמה שלו, דור גל (נגזר משם משפחתו גלייכר), לטובת הוצאת פרויקטים מוזיקליים שונים בסוגה האלקטרונית.

ב-2008 הצטרף לקבוצת ראפ חיפאית בשם יוניק טי. היא הופיעה כמה פעמים בעיר, ופרסמה מספר סינגלים, דוגמת "להשתגע", "אני כלי" ו"יש כאן". בנוסף, שם הכיר לראשונה את לירז רוסו (לימים סטטיק). לאחר שנתיים החליט לעזוב את הלהקה, ולפתח קריירה סוליסטית. הוא החל להתפרסם כדי ג'יי, והופיע במספר מועדוני מוזיקה בחיפה.

ב-2012 התייגס ליחידת מצ"ח. לאחר שחרורו ב-2015 החל לעבוד באופן קבוע עם הצמד סטטיק ובן-אל תבורי, והיה התקליטן הקבוע שלהם בכל הופעותיהם בישראל ומחוצה לה. כמו כן, גל הפיק עבור הצמד את הרמיקסים הרשמיים של שיריהם.

ב-2017 הופיע כמופע החימום של ג'סטין ביבר בפארק הירקון. ב-2019 הוציא עם ג'ורדי ואיתי שמעוני את "Makom Like" תחת שם ההרכב החדש שלהם, "Xavier". ב-2020, טרם פרוץ מגפת הקורונה, הופיע ביחד עם סטטיק ובן-אל תבורי לצד פיטבול בתוכנית הבוקר האמריקאית Live with Kelly and Ryan. באותה שנה נפטר אביו של גל ממחלת הסרטן.

בשנת 2021 הפיק עבור ליאור נרקיס את הסינגל "גן חיות" ולאיתי לוי את "חינמים". מאוחר יותר באותה השנה כתב את "פקה פקה" של אלה לי להב, שהגיע למקום הראשון במצעד הפזמונים של המדיה פורסט. החל מאותה שנה חולק גל אולפן הקלטות משותף עם ג'ורדי. בשנת 2022 הצטרף לסטטיק, ג'ורדי, Triangle, איתי שמעוני ורון ביטון לתהליך הכנת אלבום הבכורה של סטטיק, לירז. פרט לרצועה "תחנונים" השתתף גל בכתיבת אחת עשרה רצועות האלבום. עם צאתו הגיעו השירים "לירז" ו"להיט של שיר אחד" למקום הראשון והעשירי ב בהתאמה. "הפשע המושלם", דואט בין סטטיק לעדן בן זקן, הגיע למקום העשירי במצעד העשירייה של כאן גימל. כמו כן, גל ליווה את סטטיק במופע הבכורה שלו בהיכל מנורה.

גל הוא אחד מבעליה של חברת "פפריקה מיוזיק" - קבוצת תקליטנים לאירועים שונים, כמו חתונות ומסיבות.

== קישורים חיצוניים ==

== הערות שוליים ==

קטגוריה:תקליטנים ישראלים
קטגוריה:מפיקים מוזיקליים ישראלים
קטגוריה:פזמונאים ישראלים
קטגוריה:חיפה: אישים
קטגוריה:ישראלים שנולדו ב-1993
נחל כרכום

נחל כרכום (בערבית: ואדי ע'דיד – עורו המקומט של הגמל וואדי אלע'בארה – נחל האבק) הוא נחל אכזב הזורם בגבול עם דרומו של הר הנגב, מיובליו של נחל פארן.

==תוואי הנחל==
ראשיתו בנחל כ-2 ק"מ מערבית להר כרכום. באזור זה של הנחל מצוקי גיר לבן שנוצרו בתקופת האאוקן. מכאן ממשיך תוואי הנחל בעמק שטוח ובו צוצחים צמחי רותם. לאחר כמה ק"מ הוא עובר בין הרכס הצפוני של הר כרכום לבין רכסי הר גבריאל והר מיכאל. במקום זה ממוקמת באר כרכום, הבאר שכיום אין בה מים, נחפרה לעומק של כמה מטרים ומוסתרת על ידי שיח אשל. ממקום זה ממשיך הנחל לכיוון צפון לנחל ברוקה ומכאן פונה לכיוון מזרח ועובר בין קירות מצר כרכום ומכאן הוא ממשיך בין עמק רחב ידיים שנתחם בין סלעי גיר ואדמת סחף. בגדתו הדרומית של הנחל נמצא מקור מים נמצא כ-5 ק"מ לפני מפגשו של הנחל עם נחל פארן. מקור המים הוא ת'מילה מסלע חרסית ונקראת ביר אל'עבארה שמו הערבי של הנחל. מכאן ממשיך הנחל ונשפך אל נחל פארן צפונית לבאר עדה.

לאורך אורכו של הנחל מצויים ציורי סלע רבים שייתכן וצוירו על ידי רועי צאן בסביבה.

==הערות שוליים==

קטגוריה:הר הנגב
כרכום
קטגוריה:הערבה
The Good Witch

The Good Witch (בעברית: המכשפה הטובה) הוא אלבום האולפן השני של הזמרת-יוצרת הבריטית מייסי פיטרס. האלבום יצא לאור ב-16 ביוני 2023, על ידי חברת התקליטים אטלנטיק רקורדס.<ref></ref><ref></ref>

==רשימת רצועות==

== נתוני מכירות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור The Good Witch
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|16 ביוני 2023
|הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטורים
|אטלנטיק רקורדס
|<ref>Release formats for The Good Witch on March 17, 2023:
* 
* 
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומים באנגלית
קטגוריה:אלבומי כסף בממלכה המאוחדת
קטגוריה:אלבומי חברת אטלנטיק רקורדס
All of the Girls You Loved Before

"All of the Girls You Loved Before" (בעברית: "כל הבנות שאהבת קודם") הוא שיר של הזמרת-יוצרת האמריקאית טיילור סוויפט. השיר יצא לאור ב-17 במרץ 2023.<ref></ref>

== רקע והוצאה ==
במקור, סוויפט הקליטה את השיר בפברואר 2019, עבור אלבום האולפן השביעי שלה, Lover, אך בחרה לבסוף לא לכלול אותו ברשימת הרצועות הסופית של האלבום. בשנת 2020 דלף מידע על הרצועה, ששמה אז היה "All of the Girls".<ref></ref> בפברואר 2023 הודלף קטע קצר באיכות נמוכה של השיר, ובהמשך מספר קטעים נוספים ולבסוף השיר המלא.<ref></ref>

ב-16 במרץ 2023, ערב לפני תחילת סיבוב ההופעות השישי של סוויפט, "The Eras Tour", הכריזה הזמרת כי תוציא את השיר באופן רשמי בחצות, יחד עם שלוש הקלטות מחודשות של שירים קודמים שלה, "If This Was a Movie" מגרסת הדלוקס של אלבומה Speak Now, וכן "Eyes Open" ו-"Safe & Sound" מפסקול הסרט משחקי הרעב, The Hunger Games: Songs from District 12 and Beyond.<ref></ref> ב-17 במרץ 2023 הפך השיר זמין בפלטפורמות הסטרימינג, כאשר עטיפתו היא העטיפה הרשמית של Lover,<ref></ref> וכן נכלל במיני-האלבום "The More Lover Chapter", שמכיל מספר רצועות נוספות מ-Lover.<ref></ref>

כעשר שעות לאחר צאתו, הגיע השיר למקום הראשון במצעד ה-iTunes האמריקאי, והיה לשיר ה-57 של סוויפט שעשה זאת.<ref></ref>

== מילות השיר ==
השיר עוסק, ככל הנראה, בעברו הרומנטי של בן זוגה הנוכחי, השחקן הבריטי ג'ו אלווין, כאשר סוויפט מודה לאהבותיו הקודמות על שהפכו אותו לאדם שהוא כיום.<ref></ref>

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "All of the Girls You Loved Before" בוצע באצטדיון לוויס בסנטה קלרה ב-29 ביולי 2023 יחד עם השיר "Stay Stay Stay".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנק דוקס
קטגוריה:שירים שהופקו על ידי טיילור סוויפט
קטגוריה:שירים שהופקו על ידי לואי בל
קטגוריה:שירים שהופקו על ידי פרנק דוקס
קטגוריה:שירי סינת'-פופ אמריקאיים
חוק השירותים הדיגיטליים

חוק השירותים הדיגיטליים, או ה־DSA, הוא חוק שהתקבל באיחוד האירופי בשנת 2022 במטרה להגדיר את האחריות החוקית של פלטפורמות, משתמשים, וחברות ציבוריות שעוסקים בשירותים דיגיטליים, ולהגן על זכויותיהם של האזרחים גם כאשר הם גולשים באינטרנט.

==פרטי החוק==
החוק מבחין בין ארבעה סוגים של נותני שירותים דיגיטליים:
* חברות המספקות "שירותי תיווך" – ספקי שירותי אינטרנט, חברות DNS וחברות נוספות התומכות בתשתית הכללית של האינטרנט.
* חברות המספקות "שירותי אירוח" – חברות המספקות שירותי אחסון ענן או אחסון אתרים.
* פלטפורמות מקוונות – בהן בעיקר אתרים המפגישים מוכרים וצרכנים, כמו חנויות מקוונות, פלטפורמות של כלכלה שיתופית, רשתות חברתיות ועוד.
* פלטפורמות מקוונות "גדולות מאוד" – החוק מחריג פלטפורמות אשר נמצאות בשימוש של למעלה מ־10% מנתח השוק באיחוד האירופי (או למעלה מ־450 מיליון משתמשים), מכיוון שהן מציבות אתגרים גדולים יותר בהפצת תוכן בלתי חוקי או לגרימת נזקים חברתיים.

החוק מחייב את כל סוגי החברות במספר כללים הנוגעים לשקיפות, שיתוף פעולה מול רשויות החוק, והקפדה על זכויות יסוד בסיסיות בעולם המקוון. לצד זאת הכללים המשותפים לכל סוגי החברות, ישנם כללים ייעודיים הרלוונטיים רק לחלק מהסוגים, ביניהם חובת דיווח על עבירות פליליות, איסור פילוח פרסומות לילדים, שיתוף פעולה בעיתות משבר, וכללים המסדירים אילו מידע חייבים ליידע את הגולשים או באילו מקרים יש לבקש את רשותם.

הכללים כתובים כך שעל הפלטפורמות הגדולות ביותר חלים כלל החוקים, והם חלים על החברות מהסוגים האחרים באופן מדורג.

==קישורים חיצוניים==
* [https://commission.europa.eu/strategy-and-policy/priorities-2019-2024/europe-fit-digital-age/digital-services-act-ensuring-safe-and-accountable-online-environment_en חוק השירותים הדיגיטליים], באתר האיחוד האירופי
* 

קטגוריה:האיחוד האירופי: חוק ומשפט
קטגוריה:אינטרנט
קטגוריה:מחשוב: חוק ומשפט
דויד גרסיה

דויד גרסיה סוביריה (בספרדית: David García Zubiria; נולד ב-14 בפברואר 1994 בפמפלונה שבספרד) הוא כדורגלן ספרדי המשחק בעמדת הבלם בקבוצת אל ראיאן מליגת העל הקטרית. הוא בילה את מרבית הקריירה שלו באוססונה, בה רשם למעלה מ-275 הופעות, והיה שותף לזכייתה באליפות הליגה השנייה ב-2019.

== קריירת מועדונים ==
גרסיה גדל במחלקת הנוער של אוססונה. בשנת 2011 החל לשחק בקבוצת המילואים של המועדון, ובשנת 2014 החל לשחק בקבוצה הראשונה של המועדון במסגרת לה ליגה.

ב-17 בינואר 2018 הושאל גרסיה עד לתום עונת לקולטורל לאונסה מהליגה הספרדית השנייה. הוא ערך 18 הופעות ליגה במדי המועדון, בהן הבקיע שני שערים. בתום תקופת ההשאלה חזר לאוססונה.

ב-1 באוגוסט 2024 חתם באל ראיאן הקטרית.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני אוססונה
קטגוריה:כדורגלני קולטורל לאונסה
קטגוריה:כדורגלני א-ריאן
קטגוריה:כדורגלני נבחרת ספרד
קטגוריה:ספרדים שנולדו ב-1994
מתאו רטגי

מתאו רטגי (בספרדית ובאיטלקית: Mateo Retegui; נולד ב-29 באפריל 1999 בסן פרננדו דה לה בואנה ויסטה שבארגנטינה) הוא כדורגלן ארגנטינאי-איטלקי המשחק בעמדת החלוץ בקבוצת אטאלנטה (כדורגל) ובנבחרת איטליה.

== קריירת מועדונים ==
רטגי גדל במחלקות הנוער של ריבר פלייט ובוקה ג'וניורס. ב-17 בנובמבר 2018 ערך את הופעת הבכורה שלו בקבוצה הבוגרת של בוקה ג'וניורס, בניצחון 0–1 על פטרונטו במסגרת המחזור ה-13 בליגת העל הארגנטינאית לעונת .

בהמשך הושאל רטגי לאסטודיאנטס לה פלאטה מליגת העל הארגנטינאית, במדיה ערך 21 הופעות ליגה והבקיע שבעה שערים, ולטאז'רס, גם היא מליגת העל הארגנטינאית, במדיה ערך 49 הופעות ליגה והבקיע שבעה שערים.

ב-8 בפברואר 2022 הושאל רטגי למשך שתי עונות לטיגרה מליגת העל הארגנטינאית. בעונת ערך 40 הופעות ליגה, בהן הבקיע 22 שערים.

ב-26 ביולי 2023 חתם בגנואה מהסרייה א'.

ב8 באוגוסט 2024 חתם רטגי באטלנטה מהסריה א כמחליף לג'אנלוקה סקמאקה שקרע את הרצועה

== קריירה בינלאומית ==
ב-17 במרץ 2023 זומן רטגי לראשונה לסגל נבחרת איטליה. ב-23 במרץ ערך את הופעת הבכורה שלו בנבחרת, בהפסד 1–2 לנבחרת אנגליה במסגרת מוקדמות יורו 2024. במשחק זה הבקיע את שער הבכורה שלו בנבחרת.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני בוקה ג'וניורס
קטגוריה:כדורגלני אסטודיאנטס לה פלאטה
קטגוריה:כדורגלני טאז'רס (קורדובה)
קטגוריה:כדורגלני טיגרה
קטגוריה:כדורגלני גנואה
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:ארגנטינאים שנולדו ב-1999
קטגוריה:איטלקים שנולדו ב-1999
Miracle (שיר של קלווין האריס ואלי גולדינג)

"Miracle" (בעברית: "נס") הוא סינגל שהוקלט על ידי המפיק המוזיקלי הדי ג'יי הסקוטי קלווין האריס והזמרת-יוצרת האנגליה אלי גולדינג. השיר יצא לאור ב-10 במרץ 2023, על ידי חברת התקליטים סוני מיוזיק אנטרטיינמנט. השיר מסמן את שיתוף הפעולה השלישי שלהם, לאחר "I Need Your Love" (2013) ו-"Outside" (2014).

== רקע והכרזה ==
ב-12 בינואר 2023, האריס פרסם תמונה שלו ושל גולדינג ביחד באולפן הקלטות.<ref></ref> ב-5 בפברואר, שיתף האריס קליפ של עריכת ההרמוניות של גולדינג בשיר.<ref></ref> קודם לכן, הועלה לערוצי הטיקטוק של שני האמנים קטע בו גולדינג מבצעת לראשונה חלקים מהשיר בא-קפלה בתוך בניין הכנסייה הגדולה של ברתולומיאוס הקדוש שבלונדון.<ref></ref>

השיר הוא שיתוף הפעולה הראשון שלהם מזה כמעט עשר שנים.<ref></ref> לדברי האריס, יצירת השיר החזירה אותו לימי ההפקה המוקדמים שלו בסוף שנות ה-90, לאחר שלקח "קטעים מזה" והכניס אותם "בהקשר חדש". בסופו של דבר, הוא בחר בגולדינג כסולנית, ציין את "קולה המלאכי" וכינה אותה היחידה שמסוגלת להעביר את השירה בשיר.<ref name="rollingstone"></ref>

== הרכב ==
"Miracle", מתואר כשיר טראנס,<ref name="billboard"></ref> הוא מייצג את הצמד כשהוא חוזר ל"ימי השיא של הטראנס רייב", הכולל "קצב תופים פועם בסגנון היורודאנס"<ref></ref> בשילוב עם "צלילי פסנתר עדינים ו(צלילי) סינתיסייזר נוצצים" בהפקה.<ref name="rollingstone"/> קייטי ביין ממגזין "בילבורד" חשבה שהרצועה מזכירה את "Children" (1995) מאת רוברט מיילס.<ref name="billboard" /> השיר נודע בשל היותו שונה בהרבה בהשוואה לשיתופי הפעולה הקודמים שלהם, שמקורו ב"ימי התהילה של המוזיקה האלקטרונית" של שנות ה-90.<ref></ref>

== ביקורות ==

=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
|100 השירים הטובים ביותר לשנת 2023
|93
|<ref></ref>
|}

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור "Miracle"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|10 במרץ 2023
|סטרימינג • הורדה דיגיטלית
|סוני מיוזיק אנטרטיינמנט
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי קלווין האריס
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי קלווין האריס
קטגוריה:סינגלים בהוצאת סוני מיוזיק אנטרטיינמנט
נחל סנונית

נחל סנונית הוא נחל ברמות מנשה הנשפך אל נחל תנינים. בערבית שמו של הנחל הוא ואדי א-סינדיאנה - "נחל אלוני התבור", על שם יער אלוני התבור בסביבתו.

==תוואי הנחל==
ראשיתו של הנחל כ-4 ק"מ דרומית מזרחית למושבה זכרון יעקב. הוא חובר לנחל תנינים מזרחית למחצבות בנימינה.

בשולי הנחל נחצב פיר אלכסנדרוני בסלע קירטון ובו מדרגות היורדות אל מנהרה תת-קרקעית שנחצבה בסלע שאורכה כ-200 מטרים. בתוך המנהרה נחצבו כמה פירים וגומחות קטנות ששימשו להדלקת נרות חרס. בתוך הנקבה זורמים מים מתוקים. מערכת זו נועדה לאגירת מים מהאקויפרים בסביבה, עבור השדות בסביבה. ככל הנראה נחצבו הנקבות בתקופה הרומית.<ref></ref>

==הערות שוליים==

קטגוריה:רמות מנשה
סנונית
STS-62

STS-62 הייתה המשימה ה-16 של מעבורת החלל קולומביה. המשימה שוגרה מ-LC-39B, מרכז החלל קנדי, ב-4 במרץ 1994. המשימה נשאה עימה את מערכת לחקר חוסר כבידה USMP-02 ובנוסף לכך בוצעו ניסויים בתחום ביולוגיה.

==צוות==
* מפקד המשימה - ג'ון קספר
* טייס - אנדרו אלן
* מומחה משימה 1 - פייר ת'ואט
* מומחה משימה 2 - צ'ארלס גימר
* מומחה משימה 3 - מרשה אייווינס

==נתוני משימה==
השיגור בוצע ב-4 במרץ 1994 מכן שיגור 39B במרכז החלל קנדי לפי התכנון. הצוות ביצע מספר רב של ניסויים בתחום ביולוגיה. בנוסף לכך בוצעו מחקרי חוסר כבידה בשיתוף פעולה עם מרכז טיסות החלל מרשל. ביום התשיעי של הטסה בוצע ניסוי בתחום גידול גבישים.

בתחילת הטיסה בוצעו מדידות תוך שימוש במד תאוצה. מדידות אלו אפשרו לכייל מכשרים שבהמשך נוצלו לחקר חוסר כבידה. 

במהלך הטיסה הופעלה מספר פעמים מערכת לשינוי מסלול (Orbital Maneuvering System).

המעבורת נחתה ב-18 במרץ במסלול נחיתה מס' 33 במרכז החלל קנדי.

==ראו גם==
* משימות מעבורות החלל

==קישורים חיצוניים==

* [https://www.nasa.gov/mission/sts-62/ המשימה באתר נאס"א]
* [http://www.spacefacts.de/mission/english/sts-62.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_061_STS-062_Press_Kit.pdf דיווח לעיתונות]
* [https://www.youtube.com/watch?v=-l5-yhcQjbs סרטון על המשימה]

קטגוריה:ערכים שבהם תבנית בריטניקה אינה מתאימה
STS-062
קטגוריה:1994 בארצות הברית
Brother Louie

Brother Louie הוא שיר של הצמד הגרמני מודרן טוקינג, שיצא כסינגל המוביל מתוך אלבום האולפן השלישי שלהם משנת 1986, Ready for Romance. זה היה הסינגל הרביעי ברציפות של הצמד שהגיע לראש מצעד הסינגלים הגרמני, אחרי הסינגלים "You're My Heart, You're My Soul" ,"You Can Win If You Want" ו-"Cheri, Cheri Lady".

==רקע==
"Brother Louie" יצא ב-27 בינואר 1986, והוא הגיע למקום הראשון ב-3 במרץ 1986 בגרמניה. הסינגל היה ארבעה שבועות במקום הראשון ובסך הכל 17 שבועות במצעד הגרמני.

מאמינים שהשיר נכתב על ידי דיטר בולן על המפיק לואיס רודריגז, שכן הוא היה מקורבו של בולן ועבד על רבים משירי מודרן טוקינג.<ref></ref><ref></ref>

ב-1998, זמן לא רב לאחר האיחוד של הצמד, יצאה גרסת הרמיקס לסינגל, בשם "Brother Louie '98". גם הסינגל המחודש הצליח. הוא נמכר ביותר מ-250,000 יחידות.

השיר היה מושמע מאוד בארץ לאחר שזכה לגרסה עברית בשם "שיר המנגל" על ידי יאיר ניצני (שביצע אותה יחד עם גני תמיר) וצוות התוכנית "מה יש" ששודרה בגלי צה"ל.

==וידאו קליפ==
הקליפ של "Brother Louie" בוים על ידי פיט וייריך ומכיל קטעים מהסרט היו זמנים באמריקה משנת 1984, בין חברי הלהקה המנגנים על במה מוקפים במעריצים שרוקדים.

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:סינגלים מ-1998
קטגוריה:שירי מודרן טוקינג
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירי דאנס-פופ
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים בהוצאת הנסה רקורדס
אין אותנו יותר

"אין אותנו יותר" הוא סינגל של הזמרים הישראלים אבי אבורומי ומור. הוא יצא לאור ב-25 בינואר 2023 באמצעות חברת התקליטים הפי"ל. את השיר כתב אבורומי יחד עם צמד היוצרים תמר יהלומי ויונתן קלימי, שגם הפיקו את השיר.

==רקע וכתיבה==
זה שיתוף הפעולה השני של אבורומי ומור, לאחר "חצי שלי", שיצא ב-2022 ונוצר אף הוא בשיתופם של תמר יהלומי ויונתן קלימי. על החיבור בין אבורומי ומור לצמד היוצרים סיפר אבורומי: . על תהליך הכתיבה של השיר עצמו, סיפר: .

==הצלחה מסחרית==
השיר זכה להצלחה רבה ברשתות הסטרימינג. בפלטפורמת ספוטיפיי, הצליח השיר להגיע למקום השלישי במצעד הישראלי השבועי, עם למעלה מ-200 אלף השמעות באותו השבוע. השיר זכה להצלחה גם בתחנות הרדיו בישראל. במצעד השבועי של מדיה פורסט, הגיע השיר בשיאו למקום הרביעי, במצעד הרשמי של גלגלצ הגיע למקום הרביעי ובמצעד העשירייה של כאן גימל הגיע השיר למקום הראשון.

==מיקומי שיא==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי אבי אבורומי
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים על פרידה
קטגוריה:סינגלים שהגיעו למקום הראשון בעשירייה
אלכסנדר בוריסוב

אלכסנדר בוריסוב (ברוסית: Александр Борисов; 14 בנובמבר 1866 – 17 באוגוסט 1934) היה צייר רוסי מפורסם בציורי נופים ארקטיים.

== ביוגרפיה ==
בוריסוב נולד בכפר בצפון רוסיה, הממוקם במחוז ארכנגלסק. הוא היה אחד מארבעה ילדים במשפחת האיכרים של אלכסי יגורוביץ' בוריסוב ומטריונה נזרובנה בוריסובה.<ref></ref> בזמן התבגרותו בילה במנזר סולובצקי בים הלבן, שם למד ציור אייקונים. בשנת 1886, הוא השיג מלגה להמשך לימודיו בבית הספר לאמנות בסנט פטרסבורג. בשנת 1888<ref>Заполярье - Северный информационный ресурс.</ref> הוא נרשם כסטודנט לאקדמיה האימפריאלית לאמנויות. בוריסוב למד אצל ציירי הנוף איוואן שישקין וארכיפ קוינג'י וסיים את לימודיו בשנת 1892. באקדמיה החליט להקדיש את הקריירה שלו לציור נופים ארקטיים. בוריסוב היה חלוץ הז'אנר הזה.

ב-1894 הוא ליווה את שר האוצר, סרגיי וויטה, לחצי האי קולה. ב-1896 נסע בוריסוב לחופי הים הלבן וים ברנץ, ולאחר מכן הצטרף למשלחת מדעית לביקור בנובאיה זמליה. במהלך המשלחת הזו הוא הכיר את אנשי ננט המקומיים, שלימדו אותו כישורי הישרדות ושימוש בכלבי מזחלות.<ref>Maistrenko, Mikhail (8 March 2020). "Здравствуй, ненецкая лайка!". www.echosevera.ru</ref> ב-1887 ערך תערוכה של עבודותיו שצוירו במהלך מסעות אלה. התערוכה זכתה לשבחים ממבקרי האמנות ואמנים עמיתים, כולל איליה רפין, וכמה יצירות של בוריסוב נקנו על ידי סרגיי טרטיאקוב עבור אוסף האמנות שלו שהפך מאוחר יותר לגלריה טרטיאקוב.

בשנת 1900 ארגן בוריסוב את המשלחת הארקטית השלישית והאחרונה שלו, במהלכה בילה חורף בנובה זמליה וחקר את החוף המזרחי של האיים. הוא הכין מפה טופוגרפית של נובאיה זמליה, ביצע תצפיות מטאורולוגיות, ואסף דגימות של מינרלים, צמחים ובעלי חיים. ב-1901 חזר ליבשת רוסיה. הציורים של בוריסוב שנוצרו במהלך המשלחת הוצגו בסנט פטרסבורג בין השנים 1900–1905. האמן נסע גם לאירופה (אוסטריה, גרמניה, צרפת ובריטניה) עם תערוכותיו, ובשנת 1908 נסע לארצות הברית.

ב-1909 קנה בוריסוב בית בכפר קטן, קרוב לקרסנובורסק. הוא בילה את רוב זמנו בבית עד מותו בשנת 1934. בשנות ה-90, הפיק בוריסוב סדרה של נופים של אזורים קרובים לדווינה הצפונית. ציורים אלה הוצגו בתערוכה האישית שלו בסנט פטרסבורג ב-1914 וזכו לשבחים בדרך כלל על ידי מבקרי האמנות. בשנות ה-1900 וה-1910, הוא פרסם מספר ספרים שכללו את תיאוריו על מסעות הקוטב הצפוני ורעיונותיו על בניית כלכלת הצפון הרוסי.<ref></ref> בוריסוב היה חסיד בניית מסילת רכבת שתקשר את נמלי חצי האי קולה לאורך כל השנה עם גדות נהר אוב, והוא מימן בעצמו משלחת מחקר שהתקיימה. ב-1915 וב-1916. (מסילת הברזל נבנתה הרבה יותר מאוחר ולא התבססה על תוצאות המשלחת של בוריסוב).

בוריסוב נפטר בשנת 1934 בביתו בכפר.<ref></ref>

חצי אי בחוף המזרחי של האי סברני של נובאיה זמליה נקרא חצי האי בוריסוב. על שמו נקראו רחובות בארכנגלסק, וקרסנובורסק והמוזיאון הארקטי בארכנגלסק.

== גלריה ==
<gallery mode="packed" heights="220">
 File:Spring polar night.jpg|לילה אביבי בקוטב
File:Mechta (Dream) Yacht Borisov.jpg|ספינה בקרח
File:Polar Bear Hunting by Alexander Borisov - 1899, oil on cardboard.jpg|דב בקרחוני הקוטב
File:The Land of Death. August Night in Arctic Ocean.jpg|ארץ המוות - לילה בקוטב
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:רוסים שנולדו ב-1866
קטגוריה:נפטרים ב-1934
אלברט בנואה

אלברט בנואה (ברוסית: Альбе́рт Бенуа́; 14 במרץ 1852 – 16 במאי 1936) היה צייר ומורה לאמנות רוסי שהתמחה בנופים בצבעי מים.

== ביוגרפיה ==
אביו היה האדריכל, ניקולאי בנואה. הוא סיים את בית הספר התיכון ב-1871, ולאחר מכן למד באקדמיה הקיסרית לאמנויות ולקח שיעורים פרטיים בצבעי מים מלואיגי פרמאצי. ב-1877 סיים את לימודיו בתואר "אמן-אדריכל", תואר ראשון, והתחיל לצייר בצבעי מים. בשנת 1880, הוא היה אחד מהחברים המייסדים של "אגודת ציירי צבעי המים הרוסיים". מ-1883 עד 1885 הוא נסע לאיטליה, צרפת וספרד. הוא זכה בתואר "אקדמאי" ב-1884, על שתיים מיצירותיו מאיטליה.

מ-1876 עד 1886, הוא היה נשוי לפסנתרנית שווייצרית בשם מריה קינד (1855–1909), אך התגרש ממנה לאחר שניהלה רומן עם המלחין, סרגיי טאנייב.

הוא הפך לחבר באקדמיה הקיסרית ב-1890 והתמנה לפרופסור לציור בצבעי מים ב-1894; תפקיד בו החזיק עד 1905. הוא גם כיהן במועצת המנהלים של האקדמיה. ב-1895 הוא מונה לאוצר במוזיאון הרוסי. ב-1903 החל לעבוד כעורך שותף בכתב העת לאמנות, מיר איסקוסטבה.

בתקופות החופשה מההוראה המשיך לנסוע; ערך ביקור בצפון אפריקה ונסע בין היתר בסיביר, מנצ'וריה, קוריאה ויפן. הוא הפך למנהל המוזיאון לאמנויות שימושיות בשנת 1918. שנתיים לאחר מכן, הוא ליווה משלחת של המכון לגאולוגיה בפטרוגרד לחוף הצפוני, שם הפיק סדרה של ציורים.

ב-1924 נסע לפריז לבקר את בתו, זמרת האופרה מריה צ'רפנין (אשתו של המלחין, ניקולאי צ'רפנין) והחליט להישאר שם. שנתיים לאחר מכן, הוא נבחר כחבר באקדמיה לאמנויות היפות של פריז. הוא תרם רבות מיצירותיו לעמותות צדקה שסייעו לאמנים רוסים החיים מחוץ לארצם.

בשנותיו המאוחרות הוא סבל ממחלה בכפות הרגליים וטופל על ידי בתו. הוא מת בבית אבות בפרבר של פריז ב-1936

==משפחה==
משפחתו של אלברט בנואה כללה דמויות בולטות רבות באמנויות. בנוסף לאלו שהוזכרו למעלה, האדריכל אלברטו קאבוס היה סבו. האמן והמעצב התיאטרוני אלכסנדר בנואה והאדריכל לאון בנואה היו אחיו. הוא היה גם דודה של הציירת זינאידה סרבריאקובה, ודודו של סר פיטר יוסטינוב. נכדו, אלכסנדר צ'רפנין, היה מלחין ופסנתרן חשוב. בנו ניקולאי היה נשוי לזמרת האופרה מריה קוזנצובה.

== גלריה ==
<gallery mode="packed" heights="220">
File:Albert Benois.jpg|צפצפות
File:Benoit Halt of Travelers.jpg|מדורה בקמפינג
File:Benois Albert Vecher Na Vzmore 1910.jpg|ערב בחוף
File:Benois Albert Port 1895.jpg|נמל
</gallery>

== קישורים חיצוניים ==

קטגוריה:ציירים רוסים
קטגוריה:ילידי 1852
קטגוריה:נפטרים ב-1936
ניקולאי בנואה

ניקולאי בנואה (ברוסית: Никола́й Бенуа́; 13 ביולי 1813 – 23 בדצמבר 1898) היה אדריכל רוסי אימפריאלי שעבד בפטרהוף ובפרברים אחרים של סנט פטרסבורג.

== ביוגרפיה ==
בנואה נולד ברוסיה, לאנה קתרינה (גרופה), שהייתה ממוצא גרמני, ואב צרפתי, לואי ז'יל בנואה (מברי, סן-ון-סור-מורן). הוא למד באקדמיה הקיסרית לאמנויות משנת 1827 עד 1836. שמונה שנים מאוחר יותר, הוא מונה לאדריכל החצר של ניקולאי הראשון ופיקח על מספר פרויקטים בעיירה פטרהוף, בעיקר האורוות הקיסריות הראשיות (1847–1852). הוא היה מפורסם ברוסיה של המאה ה-19 על דבקותו בסגנון התחייה הגותית של אדריכלות ודקורציה.

בנואה עיצב כמה מתחנות הרכבת הראשונות ברוסיה, בעיקר בסטרלנה, צרסקו סלו ופטרהוף החדשה, האחרונה נחשבת ליצירת המופת שלו. בהמשך הקריירה שלו עבד גם בקווקז, שם עיצב את ארמון הקיץ של המשנה למלך בליקני, ג'ורג'יה.<ref></ref>

בנישואיו לקמילה, בתו של אלברטו קאבוס שעיצב את תיאטרון מריאינסקי, היו לניקולאי ארבעה בנים. מתוכם, אלכסנדר בנואה התמחה בעיצוב במה, אלברט בנואה היה צייר, ולאון בנואה הפך לאדריכל מפורסם. בתו נישאה לפסל יוג'יני אלכסנדרוביץ' לנסריי, ונישואים אלה הולידו את האמנים זינאידה סרבריאקובה ויוג'ין לנסריי. השחקן פיטר יוסטינוב היה נכד רבא.

== גלריה ==
<gallery mode="packed" heights="220">
File:Petergof, the building of post office.jpg|בית הדואר בפטרהוף
File:Новый Петрогоф станция.JPG|תחנת הרכבת בפטרהוף החדשה
</gallery>

== קישורים חיצוניים ==

== הערות שוליים ==

קטגוריה:אדריכלים רוסים
קטגוריה:ילידי 1813
קטגוריה:רוסים שנפטרו ב-1898
ברילנטין

ברילנטין (בלועזית: Brilliantine) הוא מוצר טיפוח שיער לגברים, שמיועד לרכך שיער, לרבות זקן ושפם, ולהעניק לו מראה מבריק ומטופח. זהו נוזל שמנוני שהיה מבריק את השיער ומחזיק אותו אחיד במשך שעות רבות.
הוא נוצר בתחילת המאה ה-20 על ידי הבַּשָּׂם הצרפתי אדואר פינאו. בשווקים דוברי האנגלית שמו של פינאו מזוהה עם השם המסחרי ״קלאבמן״ מתחום מוצרי הטואלטיקה לגברים. פינאו הציג מוצר שהוא כינה Brillantine ( בצרפתית - מבריק) בתערוכה העולמית של פריז (1900). המוצר היה מורכב מנוזל שמנוני מבושם וצבעוני.

ברילנטין שימש כשם הצרפתי לסרט גריז בקוויבק, קנדה,<ref></ref> ובדומה לכך - ברילנטינה באיטליה .

==הערות שוליים==

== ראו גם ==

* מרכך שיער

== קישורים חיצוניים ==

* [https://www.nostal.co.il/Site.asp?table=Terms&option=single&serial=129&subject=%E1%E3%E9%F7%FA%20%EE%F2%F8%EB%FA2&portal=%E1%F8%E9%E0%E5%FA,%20%E8%E9%F4%E5%E7%20%E5%F0%E9%F7%E9%E5%EF ברילנטין] באתר ״נוסטלגיה אונליין״

קטגוריה:מוצרי טיפוח שיער
זעתרה (נפת שכם)

זעתרה (בערבית: زعترة) הוא כפר פלסטיני קטן בנפת שכם. הכפר צמוד לצומת תפוח מדרום לעיירה חווארה, ממערב לכפר ביתא.

נכון ל-2017, אוכלוסיית הכפר מנתה 63 תושבים.

הכפר נוהל בידי ועדה מקומית עד שבשנת 2012 עברה האחריות לשירותים המוניציפליים לידי מועצת ביתא.<ref></ref>

==קישורים חיצוניים==

==הערות שוליים==

קטגוריה:הרשות הפלסטינית: יישובים
נחום גרנות

נחום גרנות (6 במאי 1929 – 16 בפברואר 2024) היה מהנדס מים ישראלי, מנכ"ל מרכז הבנייה הישראלי (1977–1979), מייסד ומנכ"ל הרשות הלאומית להסמכת מעבדות (1997–2000).

== ביוגרפיה ==
גרנות נולד בתל אביב-יפו, בן למשה (מוריץ) וחיה גרינהוט ואח לאלעזר גרנות. אביו שהיה דיפלומט ובנקאי שימש בשנות ה-20 כשליח לגיוס כספים מטעם קרן קיימת לישראל בארצות הלבנט והחל משנות ה-30 כמנהל בבנק אנגלו-פלשתינה. גרנות הוא נכדו של ד"ר אלעזר הלוי גרינהוט - חוקר מדרשים ורב, מנהל בית היתומים האשכנזי בירושלים. אמו של גרנות, חיה, הייתה בת למשפחות בלומנפלד וב"ק, ואביה אברהם בלומנפלד, היה מראשוני השומרים בארץ ישראל.

גרנות גדל ברחובות ואת לימודיו התיכוניים עשה בבית הספר גימנסיה הרצליה שבתל אביב. עם תום לימודיו התיכוניים, יצא גרנות לאנגליה, שם השלים תואר בהנדסה באימפריאל קולג' שבלונדון. את שירותו הצבאי השלים בחיל האוויר בתקופת מלחמת העצמאות.

עם תום לימודיו, נטל גרנות חלק בהקמה של "חבל לכיש" ובמסגרת זאת סייע בתכנון פתרונות להובלת מים למושבי החבל. בין השנים 1960–1966 נשלח מטעם החברה הממשלתית דאז תה"ל לגאנה שבאפריקה, שם שימש מהנדס מים מומחה. בהמשך, שימש גרנות בין השנים 1967–1969 מומחה מטעם תה"ל בפרו, שבאמריקה הדרומית. כמו כן, לאחר שחרור ירושלים, שימש כמהנדס מומחה בצוות שיקום הרובע היהודי ובאותה תקופה שימש כיועץ מומחה לחברת שיכון עובדים בפרויקט ההקמה של היישוב רמת אפעל.

בתחילת שנות ה-70 התגוררה המשפחה במדריד בירת ספרד. בשנים 1977–1979 שימש כמנכ"ל מרכז הבנייה הישראלי. בשנת 1977 נתמנה על ידי ממשלת ישראל למנהל פרויקט שיקום שכונות ביהוד כשבמסגרת הפרויקט הושם דגש הן על השיקום הפיזי של תשתיות השכונה והן על שיפור המצב החברתי-תרבותי בשכונה. בהמשך שימש יועץ פרטי במשרד האנרגיה בתחום בידוד ואיטום מבנים.

בשנת 1997 נתבקש על ידי ממשלת ישראל להקים את הרשות הלאומית להסמכת מעבדות ובמסגרת זאת נטל חלק מרכזי בכל הליכי ההקמה של הרשות - כולל בהעברתו של "חוק הרשות הלאומית להסמכת מעבדות" התשנ"ז, 1997. גרנות סיים את תפקידו בשנת 2000 עת יצא לגמלאות.

== ספריו ==
* מדריך להסקה דירתית - משרד האנרגיה והתשתית - המינהל לשימור אנרגיה, 1979
* מדריך לשימור אנרגיה במבני מגורים כתב ביחד עם ד"ר דן דבוסקין, 1989

== משפחה ==
היה נשוי לנירה לבית ליבשיץ משנת 1954 ועד לפטירתה ב-2019. אב לשלושה: גדי, איש עסקים, רוני, מוזיקולוגית באוניברסיטה העברית בירושלים וגיל, עורך דין המתמחה במסחור פטנטים.

== קישורים חיצוניים ==

* 

== הערות שוליים ==

קטגוריה:מהנדסים ישראלים
קטגוריה:בוגרי הטכניון - מכון טכנולוגי לישראל
קטגוריה:בוגרי גימנסיה הרצליה
קטגוריה:מנכ"לי חברות ממשלתיות בישראל
קטגוריה:מנכ"לים ישראלים
קטגוריה:ישראלים שנולדו ב-1929
ריי מרשל

פרדי ריי מרשל (באנגלית: Freddie Ray Marshall; נולד ב-22 באוגוסט 1928) הוא כלכלן אמריקאי ופרופסור אמריטוס באוניברסיטת טקסס באוסטין, שכיהן כמזכיר העבודה של ארצות הברית בממשלו של ג'ימי קרטר בשנים 1977–1981.

== ביוגרפיה ==
באוגוסט 1928 נולד מרשל באוק גרוב שבלואיזיאנה, וגדל בבית יתומים. מרשל התגייס לצי ארצות הברית ב-1943 כשהיה בן 15 בלבד, ושירת במהלך מלחמת העולם השנייה. במכללת מילספס השלים לימודי תואר ראשון, ולאחר מכן קיבל תואר שני מאוניברסיטת המדינה של לואיזיאנה. בנוסף, יש לו תואר דוקטור בכלכלה מאוניברסיטת קליפורניה בברקלי. במרוצת השנים מילא מספר תפקידים חינוכיים בעולם האקדמיה, ומאז 1962 הוא חבר בסגל אוניברסיטת טקסס באוסטין.

לאחר הבחירות לנשיאות ארצות הברית 1976 מינה אותו נשיא ארצות הברית ג'ימי קרטר למזכיר העבודה של ארצות הברית. בשירותו במחלקת העבודה, הרחיב מרשל את השירות הציבורי במחלקה ואת תוכניות ההכשרה לתעסוקה, כחלק מתוכנית התמריצים של הנשיא קרטר. הוא גם נמנה בין מייסדי המכון למדיניות כלכלית ב-1986.

מרשל היה חבר במועצת התקנים הלאומית בממשלו של הנשיא ביל קלינטון ובוועדה המייעצת לעבודה דיפלומטית. בנוסף, הוא עמד בראש הוועדה לכישורי כוח העבודה האמריקאי, וכיהן במועצת המנהלים של המכון למדיניות כלכלית ובנציבות לשירות הציבורי המדינתי והמקומי. הוא גם עמד בראש מועצת המנהלים של המרכז הלאומי לחינוך וכלכלה וכיהן כנשיא הקרן הבינלאומית לזכויות עבודה.

מרשל הוא מחברם של למעלה מ-30 ספרים ומונוגרפיות, כולל "חשיבה למחייתך: חינוך ועושר האומות", ו"בחזרה לשגשוג משותף". הוא פרש מהוראה בבית הספר למדיניות ציבורית ע"ש לינדון ג'ונסון בספטמבר 1998, ומאז הוא פרופסור אמריטוס בגמלאות.

== קישורים חיצוניים ==

* [https://www.dol.gov/general/aboutdol/history/marshall ביוגרפיה], באתר מחלקת העבודה של ארצות הברית 

== הערות שוליים ==

קטגוריה:בוגרי מכללת מילספאס
קטגוריה:בוגרי אוניברסיטת המדינה של לואיזיאנה
קטגוריה:בעלי תואר דוקטור מאוניברסיטת קליפורניה בברקלי
קטגוריה:כלכלנים אמריקאים
קטגוריה:מזכירי העבודה של ארצות הברית
קטגוריה:חברי הקבינט של ארצות הברית בממשל ג'ימי קרטר
קטגוריה:סגל אוניברסיטת טקסס באוסטין
קטגוריה:אמריקאים שנולדו ב-1928
אלסנדרו בונג'ורנו

אלסנדרו בונג'ורנו (באיטלקית: Alessandro Buongiorno; נולד ב-6 ביוני 1999 בטורינו שבאיטליה) הוא כדורגלן איטלקי המשחק בעמדת הבלם בקבוצת טורינו מהסרייה א' ובנבחרת איטליה.

== קריירת מועדונים ==
בונג'ורנו גדל במחלקת הנוער של טורינו. ב-4 באפריל 2018 ערך את הופעת הבכורה שלו בקבוצה הבוגרת של המועדון, בניצחון 4-1 על קרוטונה במסגרת המחזור ה-27 בסרייה א' לעונת 2017/2018. בעונת הושאל בונג'ורנו לקארפי מהסרייה ב', במדיה ערך 18 הופעות ליגה. ב-11 בינואר 2020 הושאל למשך חצי עונה לטרפאני קלצ'ו מהסרייה ב', במדיה ערך 13 הופעות ליגה.

בתום עונת חזר בונג'ורנו לטורינו.

== קריירה בינלאומית ==
ב-17 במרץ 2023 זומן בונג'ורנו לראשונה לסגל נבחרת איטליה.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני טורינו
קטגוריה:כדורגלני קארפי
קטגוריה:איטלקים שנולדו ב-1999
קטגוריה:כדורגלני יורו 2024
קטגוריה:כדורגלני נבחרת איטליה
פריבור אולימפיק

פריבור אולימפיק לעיתים מוכרת כפרייבורג לפי צורת ההגייה הגרמנית (בצרפתית ובגרמנית Fribourg Olympic) הוא מועדון כדורסל שווצרית מהעיר פריבור המשתתף בליגת העל השווייצרית בכדורסל וביורופקאפ.

==היסטוריה==
הקבוצה הוקמה באפריל 1961 כאיחוד של הקבוצות פריבר ואתלטיק אוליפיק כאשר האחרונה שיחקה בליגה הבכירה והראשונה בליגת המשנה.

הקבוצה הפכה לשיאנית התארים בליגה המקומית ולנציגה קבועה של הליגה במפעלים האירופאים.

===במפעילם האירופים===
השתתפה בעונת 1966/1967 בגביע אירופה לאלופות והודחה בסיבוב הראשון לאחר תבוסה כפולה לליפציג וורויאטס.

השתתפה בעונת 1967/1968 בגביע אירופה למחזיקות גביע והודחה לאחר תבוסה לויסלה קרקוב.

השתתפה עונת 1971/1972 בגביע אירופה לאלופות והודחה בשלב המוקדמות השני לאחר הפסד לליר בסקט הבלגית.

השתתפה בעונת 1973/1974 בגביע אירופה לאלופות והודחה בסיבוב הראשון לאחר הפסד כפול לריאל מדריד.
השתתפה בעונת 1974/1975 בגביע אירופה לאלופות והודחה בסיבוב הראשון לאחר הפסד לפנאתינאיקוס.

השתתפה בעונת 1975/1976 בגביע אירופה למחזיקות גביע והודחה בסיבוב הראשון.

השתתפה בעונת 1976/1977 בגביע אירופה למחזיקות גביע והודחה בסיבוב הראשון לבשיקטש.

השתתפה בעונת 1985/1986 בגביע אירופה לאלופות והודחה בסיבוב השני על ידי ריאל מדריד.

השתתפה בסיבוב הראשון של עונת 1992/1993 בליגה האירופית של פיב"א והודחה לאחר שהובסה פעמים על ידי אפס פילזן.

בעונת 1997/98 השתתפה במוקדמות גביע קוראץ' והודחה לאחר להפסד ביתי לבנפיקה ליסבון.

בעונת 2000/01 הודחה בסיבוב ב-64 של גביע קוראץ' לאחר צמד הפסדים לדיז'ון באסקט.

הקבוצה השתתפה בעונת 2007/2008 בגביע יול"ב בשלב הבתים תחת השם בנטון פריבור והודחה לאחר שסיימה במקום ה-6.

בעונת 2004/05 השתתפה בשלב הבתים ביורוצ'לנג' והעפילה לשלב חצי הגמר בו הפסידה.

בעונת 2008/2009 ביורוקאפ הודחה בשלב המוקדמות השני ובעקבות כך עברה לשחק בשלב הבתים ביורוצ'לנג' והודחה לאחר שסיימה במקום ה-4.

==תארים==
ליגת העל השווצרית
*אליפות
** (18) 1966, 1971, 1973, 1974, 1978, 1979, 1982, 1985, 1992, 1997, 1998, 1999, 2007, 2008, 2016, 2018, 2019, 2020, 2021, 2022.
**סגנית
**(17) 1965, 1967, 1968, 1969, 1972, 1976, 1977, 1983, 1989, 1994, 1995, 1996, 2002, 2003, 2004, 2010, 2011.
*הגביע השווצרי
**(9) 1967, 1976, 1978, 1997, 1998, 2007, 2016, 2018, 2019.
**סגנית
**(9) 1965, 1971, 1975, 1980, 1983, 1985, 1993, 2014, 2021
*גביע הליגה
*(6) 2007, 2008, 2009, 2010, 2018, 2020

== קישורים חיצוניים ==
* 

קטגוריה:פריבור (קנטון)
קטגוריה:שווייץ: כדורסל
דיוגו לייטה

דיוגו פיליפה מונטיירו פינטו לייטה (בפורטוגזית: Diogo Filipe Monteiro Pinto Leite; נולד ב-23 בינואר 1999 בפורטו שבפורטוגל) הוא כדורגלן פורטוגזי המשחק בעמדת הבלם בקבוצת אוניון ברלין מהבונדסליגה.

== קריירת מועדונים ==
לייטה גדל במחלקות הנוער של ליישואש, פורטו ופדרואנסה. בשנת 2017 החל לשחק בקבוצת המילואים של פורטו, ובשנת 2018 החל לשחק בקבוצה הבוגרת של המועדון.

ב-31 באוגוסט 2021 הושאל לייטה למשך עונה אחת לספורטינג בראגה מליגת העל הפורטוגלית. ב-11 בספטמבר ערך את הופעת הבכורה שלו במועדון, בתיקו 0-0 נגד פאסוס די פריירה במסגרת המחזור החמישי בליגה לעונת 2021/2022. בסך הכל ערך 23 הופעות ליגה במהלך תקופת ההשאלה.

ב-16 ביולי 2022 הושאל לייטה למשך עונה אחת לאוניון ברלין מהבונדסליגה. ב-6 באוגוסט ערך את הופעת הבכורה שלו במועדון, בניצחון 1–3 על הרטה ברלין במסגרת המחזור הראשון בליגה לעונת 2022/2023.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:פורטו: כדורגלנים
קטגוריה:כדורגלני פורטו
קטגוריה:כדורגלני ספורטינג בראגה
קטגוריה:כדורגלני אוניון ברלין
קטגוריה:ספורטאים זרים בגרמניה
קטגוריה:פורטוגזים שנולדו ב-1999
מיקאל (כדורגלן)

מיקאל פונטס מוריירה (בפורטוגזית: Mycael Pontes Moreira; נולד ב-12 במרץ 2004 בפורטו וליו שבברזיל) הוא כדורגלן ברזילאי המשחק בעמדת השוער בקבוצת אתלטיקו פרנאאנסה מליגת העל הברזילאית.

== קריירת מועדונים ==
מיקאל גדל במחלקות הנוער של טריסטה ואתלטיקו פרנאאנסה. בעונת עלה לקבוצה הבוגרת של אתלטיקו פרנאאנסה.

== קריירה בינלאומית ==
נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת . נבחרת ברזיל זכתה בטורניר, ומיקאל שימש בו כשוער הפותח של הנבחרת.

==קישורים חיצוניים==

== הערות שוליים ==

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני אתלטיקו פרנאאנסה
קטגוריה:ברזילאים שנולדו ב-2004
ארתור (כדורגלן יליד 2003)

ארתור אוגוסטו דה מאטוס סוארס (בפורטוגזית: Arthur Augusto de Matos; נולד ב-17 במרץ 2003 בבלו הוריזונטה שבברזיל) הוא כדורגלן ברזילאי המשחק בעמדת המגן הימני בקבוצת אמריקה מיניירו מליגת העל הברזילאית.

== קריירת מועדונים ==
ארתור גדל במחלקות הנוער של אמריקה מיניירו ופלמנגו. בשנת 2022 החל לשחק בקבוצה הבוגרת של אמריקה מיניירו במסגרת ליגת העל הברזילאית.

== קריירה בינלאומית ==
נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת . נבחרת ברזיל זכתה בטורניר, בו ערך ארתור שמונה הופעות.

==תארים==
;באייר לברקוזן
* בונדסליגה: 2023/24
* הגביע הגרמני: 2023/24

;ברזיל עד גיל 20
* אליפות דרום אמריקה עד גיל 20: 2023

== קישורים חיצוניים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני אמריקה פוטבול קלוב (בלו הוריזונטה)
קטגוריה:ברזילאים שנולדו ב-2003
ז'ואאו גומס

ז'ואאו ויקטור גומס דה סילבה (בפורטוגזית: João Victor Gomes da Silva; נולד ב-12 בפברואר 2001 בריו דה ז'ניירו שבברזיל) הוא כדורגלן ברזילאי המשחק בעמדת הקשר בקבוצת וולברהמפטון וונדררס מהפרמייר ליג ובנבחרת ברזיל.

== קריירת מועדונים ==
גומס גדל במחלקת הנוער של פלמנגו. בשנת 2020 החל לשחק בקבוצה הבוגרת של המועדון במסגרת ליגת העל הברזילאית. בסך הכל ערך 86 הופעות ליגה במדי המועדון, בהן הבקיע שער אחד. בעונת 2022 זכה עם המועדון בגביע ליברטדורס.

ב-30 בינואר 2023 חתם גומס בוולברהמפטון וונדררס מהפרמייר ליג. ב-11 בפברואר ערך את הופעת הבכורה שלו במועדון, בניצחון 1–2 על סאות'המפטון במסגרת המחזור ה-23 בליגה לעונת 2022/2023. במשחק זה הבקיע את שער הבכורה שלו במועדון, שהיה שער הניצחון במשחק.

== קריירה בינלאומית ==
ב-23 במרץ 2024 ערך גומס את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.

נכלל בסגל נבחרת ברזיל לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלמנגו
קטגוריה:כדורגלני וולברהמפטון וונדררס
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-2001
קווין שאדה

קווין שאדה (בגרמנית: Kevin Schade; נולד ב-27 בנובמבר 2001 בפוטסדאם שבגרמניה) הוא כדורגלן גרמני המשחק בעמדת קשר הכנף בקבוצת ברנטפורד מהפרמייר ליג.

== קריירת מועדונים ==
שאדה גדל במחלקות הנוער של באבלסברג 03, אנרגי קוטבוס ופרייבורג. בשנת 2019 החל לשחק בקבוצת המילואים של פרייבורג. ב-21 באוגוסט 2021 ערך שאדה את הופעת הבכורה שלו בקבוצה הראשונה של המועדון, בניצחון 1–2 על בורוסיה דורטמונד במסגרת המחזור השני בבונדסליגה לעונת 2021/2022. ב-5 בדצמבר הבקיע את שער הבכורה שלו במועדון, בניצחון 0–6 על בורוסיה מנשנגלדבך במסגרת המחזור ה-14 בליגה.

ב-4 בינואר 2023 הושאל שאדה עד לתום עונת 2022/2023 לברנטפורד מהפרמייר ליג, עם אופציית רכישה בתום העונה. ב-7 בינואר ערך את הופעת הבכורה שלו במועדון, בהפסד 0–1 לווסטהאם יונייטד במסגרת הסיבוב השלישי של גביע ה-FA. ב-14 בינואר ערך את הופעת הבכורה שלו בליגה, בניצחון 0–2 על בורנמות' במסגרת המחזור ה-20 בליגה.

== קריירה בינלאומית ==
ב-17 במרץ 2023 זומן שאדה לראשונה לסגל נבחרת גרמניה, לקראת משחקי הידידות נגד נבחרות נבחרת פרו ונבחרת בלגיה.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני פרייבורג
קטגוריה:כדורגלני ברנטפורד
קטגוריה:גרמנים שנולדו ב-2001
פליקס מצ'ה

פליקס מצ'ה (בגרמנית: Felix Kalu Nmecha; נולד ב-10 באוקטובר 2000 בהמבורג שבגרמניה) הוא כדורגלן גרמני המשחק בעמדת הקשר ההתקפי בקבוצת בורוסיה דורטמונד מהבונדסליגה ובנבחרת גרמניה.

== קריירת מועדונים ==
מצ'ה גדל במחלקת הנוער של מנצ'סטר סיטי. ב-23 בינואר 2019 ערך את הופעת הבכורה שלו בקבוצה הבוגרת של המועדון, בניצחון 1-0 על בורטון אלביון במסגרת גביע הפוטבול ליג. ב-3 בנובמבר 2020 ערך את הופעת הבכורה שלו בליגת האלופות, בניצחון 0–3 על אולימפיאקוס במסגרת שלב הבתים לעונת 2020/21. הוא לא ערך הופעות פרמייר ליג במדי המועדון.

ב-21 ביולי 2021, זמן קצר לאחר מעברו של אחיו לוקאס לוולפסבורג מהבונדסליגה, עבר גם מצ'ה לוולפסבורג.

== קריירה בינלאומית ==
ב-17 במרץ 2023 זומן מצ'ה לראשונה לסגל נבחרת גרמניה, לקראת משחקי הידידות נגד נבחרות נבחרת פרו ונבחרת בלגיה.

== חיים אישיים ==
מצ'ה הוא אחיו הצעיר של כדורגלן נבחרת גרמניה ווולפסבורג לוקאס מצ'ה.

אמו של מצ'ה היא ממוצא גרמני ואביו הוא ממוצא ניגרי (חלק מקבוצת האיגבו), והוא עצמו מצהיר שהוא נוצרי אדוק.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני מנצ'סטר סיטי
קטגוריה:כדורגלני וולפסבורג
קטגוריה:גרמנים שנולדו ב-2000
קטגוריה:כדורגלני בורוסיה דורטמונד
קטגוריה:כדורגלני נבחרת גרמניה
אלן וארלה

אלן גונסאלו וארלה (בספרדית: Alan Gonzalo Varela; נולד ב-4 ביולי 2001 באיסידרו קסנובה שבארגנטינה) הוא כדורגלן ארגנטינאי המשחק בעמדת הקשר האחורי בקבוצת פורטו מליגת העל הפורטוגלית.

== קריירת מועדונים ==
וארלה גדל במחלקת הנוער של בוקה ג'וניורס. ב-20 בדצמבר 2020 ערך את הופעת הבכורה שלו בקבוצה הבוגרת של המועדון, בניצחון 1–2 על אינדפנדיינטה במסגרת ליגת העל הארגנטינאית לעונת .

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני פורטו
קטגוריה:ספורטאים זרים בפורטוגל
קטגוריה:ארגנטינאים שנולדו ב-2001
מריה לבובה-בלובה

מריה אלכסייבנה לבובה-בלובה (ברוסית: Мария Алексеевна Львова-Белова; נולדה ב-25 באוקטובר 1984) היא פוליטיקאית רוסייה המכהנת כיום כנציבה הנשיאותית לזכויות ילדים של רוסיה, ומבוקשת על ידי בית הדין הבין-לאומי לצדק (ICJ) בשל חשד לגירוש בלתי חוקי של ילדים אוקראיניים לרוסיה.<ref name="bbc"></ref>

== קריירה ==
לבובה-בלובה, שנולדה וגדלה בפנזה, סיימה את לימודיה במכללה לתרבות ואמנויות א.א ארכנגלסקי בשנת 2002 והייתה למנצחת.<ref></ref> בשנת 2005 עבדה כמורה לגיטרה בבתי ספר למוזיקה לילדים בפנזה. היא הייתה חברה בלשכה הציבורית של מחוז פנזה, וב-2019 נבחרה ליושבת ראש המטה האזורי של החזית העממית הכל-רוסית.<ref></ref>

=== פוליטיקה ===
מריה לבובה-בלובה לוחצת את ידו של ולדימיר פוטין, 2022
ב-2019 הצטרפה למפלגת רוסיה המאוחדת. ב-24 בנובמבר 2019 נבחרה לנשיאת המועצה הכללית של המפלגה. בספטמבר 2020 מושל מחוז פנזה, איוון בלוזרצב, מינה אותה לחברת מועצת הפדרציה של רוסיה מטעם מחוז פנזה.<ref></ref>

ב-27 באוקטובר 2021, נשיא רוסיה, ולדימיר פוטין מינה את לבובה-בלובה לתפקיד הנציבה הפדרלית לזכויות הילדים, חודש לאחר שהנציבה הקודמת, אנה קוזנצובה, נבחרה לפרלמנט.<ref name=":0"></ref> לבובה-בלובה הואשמה על ידי פקידים אוקראינים ובריטים בפיקוח על גירוש ואימוץ בכפייה של ילדים מאוקראינה במהלך מלחמת אוקראינה–רוסיה.<ref></ref><ref></ref> בעקבות המלחמה, הוטלו עליה סנקציות על ידי האיחוד האירופי ויפן.<ref></ref><ref></ref>

ב-17 במרץ 2023, בית הדין הפלילי הבינלאומי הוציא לה ולנשיא רוסיה, ולדימיר פוטין, צו מעצר בחשד לגירוש בלתי חוקי של ילדים מאוקראינה לרוסיה במהלך המלחמה באוקראינה.<ref></ref>

== חיים אישיים ==
לבובה-בלובה נשואה מאז 2003 לפאבל קוגלמן, כומר של הכנסייה הרוסית האורתודוקסית,<ref name="pn"></ref><ref></ref> ולהם חמישה ילדים ביולוגיים ו-18 ילדים מאומצים. בפברואר 2023 אימצה נער בן 15, חטוף מהמצור על מריופול, מה שעורר זעם לאור האשמות נגד רוסיה בדבר חטיפת ילדים מאוקראינה.<ref name="MoscowTimes230216"></ref>

== קישורים חיצוניים ==

== הערות שוליים ==

קטגוריה:אנשים המבוקשים או שנשפטו בית הדין הפלילי הבין-לאומי
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:הפלישה הרוסית לאוקראינה: אישים
קטגוריה:חברי מפלגת רוסיה המאוחדת
קטגוריה:רוסים שנולדו ב-1984